گونئی دوغو آسیا اؤلکه‌سی کامبوج‌دا قومارخانا فعالیت گؤستره‌ن لوکس هتل‌ده باش وئره‌ن یانغین‌دا ایلکین بیلگیلره گؤره ۱۰ نفر حیاتینی ایتیردی.
کامبوج پلیسینین وئردیگی بیلگیلره گؤره، تایلند سرحدینده‌کی بانتی مینچی ایالتینین پویپت شهرین‌ده گرند دایموند سیتی هتلین‌ده یانغین چیخدی.
گئجه ساعاتلارین‌دا باشلایان یانغیندا هتل پرسنلی و ایشچیلری بینانین ایچینده قالارکن ان آز ۱۰ نفر اؤلدو، ۳۰ نفر یارالاندی.
سوسیال شبکه‌لرده یاییلان ویدئولاردا، بینادا قالانلارین تشویش ایچینده پنجره‌دن آتیلماغا چالیشدیقلاری گؤرولدو. چوخ ساییدا یارالی، سرحدین او بیری طرفین‌ده‌کی تایلند شهری آرانیاپراتت‌ده‌کی خسته‌خانالارا آپاریلدی.
سرحد تیجارتینین و توریزمین اولدوغو بؤلگه‌ده باش وئره‌ن یانغینین چیخیش سببی هله‌لیک بیلینمیر.
تایلاند یایین قورولووشو پی‌بی‌س کانالینا گؤره، تخمیناً ۴۰۰ پرسنلین چالیشدیغی هتل‌ده ۵۰یه یاخین تایلند وطنداشینین اولدوغو تخمین ائدیلیر.
